En af de største forbedringer i MuseScore 4 er nodetrykket
nodens udseende.
Det er ikke kun én stor forbedring, men hundredvis små forbedringer
som vil få din node til at fremstå mere poleret og professionel.
Åbnes en node lavet i en ældre version af MuseScore, vil du se forskelle.
Denne video vil kortfattet vise, hvordan din node kan være ændret.
Vi har lavet betydelige ændringer ved nodebjælker, binde- og legatobuer,
vandret spatiering og sidelayout.
Algoritmerne for nodetryk er blevet omskrevet
med nye standardplaceringer for forskellige notationselementer.
Hvis du i tidligere versioner af MuseScore har lavet manuelle justeringer af
f.eks. denne bjælke fordi du ikke kunne lide standardplaceringen,
så vil du finde at denne justering ser anderledes ud i MuseScore 4
fordi standardplaceringen af bjælker er nu ændret.
Eller her hvor afstanden mellem noder er temmelig inkonsistent.
Du har måske tidligere prøvet at justere spredningen
eller sat et foranstillet mellemrum for at forbedre nodebilledet.
I MuseScore 4 har vi måtte nulstille layout så vort nye vandrette
spatieringssystem kan virke. Nu vil noderne som standard have konsistent afstand.
Du har måske også flyttet legatobuer som disse
så de sidder tættere på deres tilknyttede nodefane eller bjælke.
Legatobuer vil i MuseScore 4 nu automatisk blive placeret korrekt.
Den gode nyhed er at alle standardplaceringer over en kam
er bedre end de var før,
hvilket betyder at dit behov for manuelle ændringer bliver meget mindre.
Selvom vi har prøvet at bibeholde så mange af dine manuelle ændringer som muligt
vil vi alligevel opfordre til
at du manuelt nulstiller nodelayout når du åbner gamle noder i MuseScore 4.
Nulstilling af layout er meget let:
Først: Gå til Layout > Layout og klip på 'Nulstil alle layoutværdier til standard'.
Dernæst: vælg alt i noden med Kontrol-A (eller cmd-A på en Mac),
og vælg igen Layout > 'Nulstil former og placeringer'.
Nu vil din node bruge vore nye standard placeringer og forbedrede algoritmer.
For en mere udførlig gennemgang af alle nodetryksforbedringerne
og hvordan de kan påvirke dine gamle noder
se denne detaljerede artikel på MuseSore.org hjemmesiden
(der er en link i beskrivelsesafsnittet nedenfor). Og som altid:
Abonnér på denne kanal for at få information om nye opdateringer
og nye forbedringer i MuseScore.